Byrettens dom i sag om dokumentfalsk i forbindelse med ombytning af kørekort, jf. straffelovens § 171 ændres, således at tiltalte frifindes
Ret: Østre Landsret (2. instans)
Faggruppe: Straffesag — Almindelig domsmandssag
Sagsemner: Betalingsmidler, dokumenter og bevismaterialer;

UDSKRIFT
AF

ØSTRE LANDSRETS DOMBOG
____________

D O M

Afsagt den 14. september 2011 af Østre Landsrets 13. afdeling

(landsdommerne Anne Louise Bormann, M. Levy og Lotte Wetterling med domsmænd).

13. afd. a.s. nr. S-632-11:

Anklagemyndigheden

mod

Tiltalte

(CPR nr. (Født 1986))

(advokat Charlotte Møller Larsen, besk.)

Glostrup Rets dom af 5. januar 2011 (15-3447/2010) er anket af Tiltalte med på-stand om

frifindelse.

Anklagemyndigheden har påstået stadfæstelse.

Der er i landsretten afgivet supplerende forklaring af tiltalte og vidnet kriminaltekniker

Vidne, der begge har forklaret i det væsentlige som i byretten.

Tiltalte har supplerende forklaret blandt andet, at han fastholder, at han ikke har udskiftet

billedet på sit kørekort, og at det var myndighederne, der laminerede kørekortet, da det

skulle repareres efter at være gået i stykker. Han så ikke på, da det blev gjort, og han ved

derfor ikke, om kanterne på papiret eller billedet har forrykket sig i forbindelse hermed. Han

ville gerne have demonstreret det på det originale kørekort, men det er hos politiet, og de

siger, at de ikke kan finde det. Sagen om hans kørekort opstod, fordi han ønskede at tage

dansk kørekort. Han afleverede sit iranske kørekort til køreskolen, så han kun skulle



- 2 -

tage færre køretimer. Han har bestået både teori- og køreprøve, men han har ikke fået ud-

leveret sit danske kørekort. Han ved ikke hvorfor.

Vidnet kriminaltekniker Vidne har supplerende forklaret blandt andet, at han er uddannet fra

Den Grafiske Højskole og har arbejdet som kriminaltekniker i ca. 6 år. Vidnet

demonstrerede de fremlagte fotos af tiltaltes iranske kørekort. Vidnet foreviste end-videre et

medbragt originalt iransk kørekort vedrørende en anden person og demonstrerede ligheder

og uligheder i forhold til tiltaltes kørekort. Beskæringen i tiltaltes kørekort er ikke ude ved

yderkanten af kortet, men inde omkring rammen om billedet af tiltalte, herunder den kant af

billedet, der er ind mod midten af kørekortet. Der er desuden to lag laminat på tiltaltes

kørekort og en papirspalt, og det er der ikke i et ægte iransk kørekort. Forskellene kan ikke

være opstået i forbindelse med reparation af kørekortet og en ny laminering som forklaret af

tiltalte. Han fastholder derfor, at der er sket udskiftning af billedet i kørekortet.

Anklagemyndigheden har bekræftet, at det originale iranske kørekort er bortkommet hos

politiet og derfor ikke var fremlagt i byretten og heller ikke kan fremlægges i landsretten.   

Tiltalte har i landsretten forevist to andre iranske identitetsdokumenter vedrørende ham selv,

henholdsvis et nationalkort og et nationalitetsbevis. Med bistand fra tolken er det for

landsretten dokumenteret, at oplysningerne om tiltaltes navn, fødselsdato og identitets-

nummer i Iran på disse to dokumenter er identiske med de tilsvarende oplysninger herom på

det i sagen omhandlede kørekort.   

Landsrettens begrundelse og resultat

Også efter bevisførelsen for landsretten findes det bevist, at billedet i tiltaltes iranske køre-

kort er udskiftet.

Efter de oplysninger, der er fremkommet for landsretten om tiltaltes øvrige identitetsdo-

kumenter sammenholdt med oplysningerne på det omhandlede kørekort kan det imidlertid

ikke afvises, at kørekortet faktisk er udstedt til tiltalte, og at tiltalte således havde førerret i

Iran. Anvendelse af kørekortet med det udskiftede billede kan derfor ikke anses for at være

sket for at skuffe i retsforhold, og der er herefter ikke grundlag for at dømme tiltalte for

overtrædelse af straffelovens § 171.



- 3 -

Landsretten frifinder derfor tiltalte.

T h i  k e n d e s  f o r  r e t :

Tiltalte frifindes.

Statskassen skal betale sagens omkostninger for begge retter.

(Sign.)